CELEX: 62007TJ0407
Language: mt
Date: 2011-09-15
Title: Sentenza tal-Qorti Ġenerali (Is-Seba' Awla) tal-15 ta' Settembru 2011.#CMB Maschinenbau & Handels GmbH u J. Christof GmbH vs Il-Kummissjoni Ewropea.#Kuntratti pubbliċi għal provvisti - Proċedura ta’ sejħa għal offerti tal-AER - Provvista ta’ tagħmir għall-ġestjoni ta’ skart mediku - Ċaħda tal-offerta - Rikors għal annullament - Ġurisdizzjoni tal-Qorti Ġenerali - Terminu għall-preżentata ta’ rikors - Ilment amministrattiv li għandu jitressaq qabel - Żball skużabbli - Kriterji ta’ għoti - Regoli proċedurali - Obbligu ta’ motivazzjoni - Prinċipju ta’ amministrazzjoni tajba - Responsabbiltà mhux kuntrattwali.#Kawża T-407/07.

Sentenza tal-Qorti Ġenerali (Is-Seba’ Awla) tal-15 ta’ Settembru 2011 – CMB u Christof vs Il-Kummissjoni
      (Kawża T-407/07)
      “Kuntratti pubbliċi għal provvisti – Proċedura ta’ sejħa għal offerti tal-AER – Provvista ta’ tagħmir għall-ġestjoni ta’ skart mediku – Ċaħda tal-offerta – Rikors għal annullament – Ġurisdizzjoni tal-Qorti Ġenerali – Terminu għall-preżentata ta’ rikors – Ilment amministrattiv li għandu jitressaq qabel – Żball skużabbli – Kriterji ta’ għoti – Regoli proċedurali – Obbligu ta’ motivazzjoni – Prinċipju ta’ amministrazzjoni tajba – Responsabbiltà mhux kuntrattwali”
      1.                     Dritt tal-Unjoni - Prinċipji - Dritt għal protezzjoni ġudizzjarja effettiva - Applikabbiltà għall-atti adottati minn aġenziji
            stabbiliti abbażi tal-leġiżlazzjoni sekondarja li jipproduċu effetti legali fil-konfront ta’ terzi (Artikolu 230 KE) (ara
            l-punti 57, 58)
      2.                     Rikors għal annullament - Atti li jistgħu jiġu kkontestati - Atti li jipproduċu effetti legali vinkolanti - Deċiżjonijiet
            meħuda mill-Aġenzija Ewropea għar-Rikostruzzjoni fil-kuntest ta’ proċeduri għall-għoti ta’ kuntratti pubbliċi - Inklużjoni
            (l-ewwel paragrafu tal-Artikolu 230 KE) (ara l-punti 59-61)
      3.                     Rikors għal annullament - Rikors kontra deċiżjoni konfermattiva ta’ deċiżjoni preċedenti li ma ġietx ikkontestata fit-termini
            mogħtija - Inammissibbiltà - Kunċett ta’ deċiżjoni konfermattiva - Deċiżjoni adottata wara talba li tinvoka fatti ġodda u
            sostanzjali - Esklużjoni (Artikolu 263 TFUE) (ara l-punti 89-93)
      4.                     Proċedura - Termini għall-preżentata ta’ appell - Dekadenza - Żball skużabbli - Kunċett - Proċeduri ta’ riżoluzzjoni bonarja
            previsti fis-sejħa għal offerti - Użu ta’ tali proċedura mill-offerent - Inklużjoni (ara l-punti 99, 103)
      5.                     Kuntratti pubbliċi tal-Unjoni Ewropea - Konklużjoni ta’ kuntratt wara sejħa għal offerti - Setgħa diskrezzjonali tal-istituzzjonijiet
            - Stħarriġ ġudizzjarju - Limiti (ara l-punt 115)
      6.                     Baġit tal-Unjoni Ewropea - Regolament finanzjarju - Dispożizzjonijiet applikabbli għall-proċeduri għall-għoti ta’ kuntratti
            pubbliċi - Kamp ta’ applikazzjoni - Kuntratti pubbliċi mogħtija minn korpi maħluqa mill-Komunitajiet, li għandhom personalità
            ġuridika u li jirċievu sussidji mill-imsemmi baġit - Inklużjoni (Regolamenti tal-Kunsill Nru 2988/95, Artikolu 167(1), u Nru
            2666/2000, Artikolu 7(1); Regolament tal-Kummissjoni Nru 2343/2002, Artikolu 74) (ara l-punti 153-157)
      7.                     Atti tal-istituzzjonijiet - Motivazzjoni - Obbligu - Portata - Deċiżjoni, fil-kuntest tal-proċedura għall-għoti ta’ kuntratt
            pubbliku għal servizzi, li ma tintgħażilx offerta (Artikolu 253KE) (ara l-punti 170-172, 177)
      Suġġett
      
         
               Minn naħa, talba għall-annullament tad-deċiżjoni tal-AER li tiċħad l-offerta sottomessa mir-rikorrenti fil-kuntest tas-sejħa
                  għal offerti EuropeAid/124192/D/SUP/YU li tirrigwarda l-provvista ta’ tagħmir għall-ġestjoni ta’ skart mediku (ĠU 2006, S
                  233‑248823), kif ukoll li tagħti l-kuntratt lil offerent ieħor u, min-naħa l-oħra, talba għad-danni.
               
            Dispożittiv
      
         
                  1)
               
               
                  
               
               
                  	Ir-rikors huwa miċħud.
               
            
         
                  2)
               
               
                  
               
               
                  	CMB Maschinenbau & Handels GmbH u J. Christof GmbH għandhom ibatu l-ispejjeż tagħhom u dawk sostnuti mill-Kummissjoni Ewropea.